KS Daily View วันที่ 8 มี.ค. 2565
8 มีนาคม 2565

KS Daily View 08.03.2022 >>> ตลาดหุ้นโลกยังผันผวนต่อในช่วงสั้น ติดตามความคืบหน้าพัฒนาการสงครามรัสเซีย – ยูเครน และรอตัวเลขเงินเฟ้อสหรัฐช่วงกลางสัปดาห์/ SET คาด 1600-1610 หุ้นแนะนำ TRUE, AEONTS
ตลาดต่างประเทศ : ตลาดหุ้นสหรัฐ(ดัชนี Dow jones) ปรับลงติดต่อกันเป็นวันที่ 3 ,ฝั่งยุโรปทิศทางเป็นขาลงชัดเจนหรือปรับลงมาราว 20%เข้าสู่ภาวะซบเซาหรือ(Bear market) เช่นเดียวกับฝั่งเอเซีย และ SET Index ปรับลงในทิศทางเดียวกัน โดยปัจจัยกดดันยังคงเป็นเรื่องเดิม คือประเด็น รัสเซีย-ยูเครน และ ความกังวลจะประเด็นความกังวลเศรษฐกิจถดถอย Recesssion ดูจาก The 10-year minus 2-year Treasury bond spread ล่าสุด ลงมาต่อเนื่องราว 20 bps (ใกล้เข้า 0 เกิดภาวะ Inverted Yield Curve” ตามสถิติในอดีต 80% ไม่เกิน 18 เดือน มักจะเกิดภาวะ Recession) ในช่วงนี้ KS ประเมินสิ่งที่ต้องตาม หลักๆ คือ
1)การเจรจายุติสงครามรัสเซีย-ยูเครน ครั้งถัดไปจะเกิดขึ้น? ล่าสุด เมื่อคืน รัฐมนตรีต่างประเทศของยูเครน รัสเซีย และตุรกีจะจัดนัดเจรจาทางการทูตที่เมืองทางภาคใต้ของตุรกี ในวันพฤหัสบดีนี้ 10 มี.ค. ฝั่งรัสเซียประกาศเงื่อนไขยุติสงคราม 1.)แก้ไขรัฐธรรมนูญเพื่อยืนยัน Ukrain จะไม่เข้าร่วมกลุ่มใด NATO, EU 2.)รับรองไครเมียเป็นส่วนหนึ่งของรัสเซีย 3.) รับรองแคว้นตะวันออกเป็นอิสระ มุมมอง KS คาดโอกาสครบ 3 ข้อเป็นไปได้ยาก แต่หากรัสเซียได้ตามข้อเรียกร้อง 1-2 ข้อ ประเมินเป็นบวก อาจะทำให้ประเด็นสงครามคลี่คลายช่วงสั้นๆ อาจจะเห็นการอ่อนตัว ราคาสินค้าโภคภัณฑ์ ทั้งน้ำมัน ,ถ่านหิน,อลูมิเนียม พาราเดียม ฯลฯ อ่อนตัวลง เป็นปัจจัยบวกต่อหุ้นในกลุ่ม Anti-commodities (EPG, SCGP, BGRIM, GULF, OR, AAV, BA) แต่หากยังไม่ได้ข้อสรูป คาดทำให้หุ้นโลกผันผวนต่ออีกระยะ โดยเฉพาะหุ้นฝั่งยุโรป และราคาพลังงานคาดยังทรงตัวสูงต่อ แนะนำ BANPU, PTTEP, BCP
2) ครบรอบ 4ปี สงครามการค้าสหรัฐ-จีน หากโทนออกมาผ่อนคลาย คือ รัฐบาลสหรัฐยกเลิก Tariff (ยังต้องติดตาม) ประเมินจะเป็นบวกต่อ กลุ่ม Logistic และคาดจะทำให้แนวโน้มเงินเฟ้อสหรัฐอ่อนตัวในอนาคต ผลคือทำให้ Fed ชะลอการ Hawkish (ชะลอการเร่งขึ้นอัตราดอกเบี้ยฯ)
3) การประชุม FOMC ในวันที่ 15-16 มี.ค. Highlight คือต้องตามวันพฤหัสบดีนี้ คือ ตัวเลข HL Inflation และ Core Inflation ของสหรัฐฯ เดือน ก.พ. คาดยังทรงตัวสูง +7.9% YoY และ+6.4% YoY ตามลำดับ หากไม่ทำจุดสูงสุดใหม่ เชื่อว่าโทนความเชื่อจะไม่เปลี่ยนแปลงไปจากปัจจุบัน คือ โอกาสที่ Fed จะขึ้นอัตราดอกเบี้ยนโยบายเพียง 25bps โดยรวมจะบวกกับหุ้นกลุ่ม Growth (BBIK, BE8, CHAYO, JMT)
ตลาดภายในประเทศ: ประเมิน Impact ต่อเศรษฐกิจไทยจากผลกระทบจากรัสเซีย-ยูเครน ตลาดได้ Discount ไปแล้วระดับนึง แต่หากยืดเยื้อน่าจะยังเปิด Downside ต่อประมาณการ GDP และ EPS ปี 2565 ของไทย ซึ่งอาจจะเห็น Fund Flow ต่างชาติยังมีโอกาสไหลออก ล่าสุด Foreign เริ่มขายสุทธิติดต่อกัน 2 วันรวมกัน 5.8 พันล้านบาท และเห็นค่าเงินบาทอ่อนค่าทะลุ 32.7 บาทมาบริเวณ 33 บาทต่อดอลลาร์ แนะนำระมัดระวังแรงขายจากกลุ่มธนาคารพาณิชย์
กลยุทธการลงทุน ยังแนะนำหุ้นใน Theme 3D คือ 1.) Domestic อาทิ กลุ่มค้าปลีก HMPRO DOHOME กลุ่มการเงิน TIDLOR 2. กลุ่ม Defensive (กลุ่มโรงพยาบาล BH,BDMS) 3. กลุ่ม Dividend กลุ่มอสังหาริมทรัพย์ แนะนำสะสม PSH,ORI, LH และ AP หากราคาหุ้นกลุ่มเหล่านี้ปรับลงมารอบนี้แนะนำสะสม
มุมมองตลาดหุ้น SET คาด 1600-1610 หุ้นแนะนำ TRUE, AEONTS
Top pick : TRUE(ราคาพื้นฐาน 5.64 บาท) ราคาหุ้นปัจจุบันให้ผลตอบแทนแก่ผู้ถือหุ้นรวม 10.5% เราเชื่อว่าราคาหุ้นที่ปรับลงมาปัจจุบัน ต่ำกว่าราคาราคาเสนอซื้อหุ้นสามัญแบบสมัครใจที่ 5.02 บาทถือเป็นโอกาสลงทุนที่ดี
AEONTS (ราคาพื้นฐาน 249.0 บาท) เราคาดกำไรจะเติบโต 15% และ 14% FY2566/67 ประเมินงบไตรมาส 4FY2565 (ธค2564 - กพ2565) ซึ่งจะประกาศเดือนหน้า คาดจะเติบโตดี สำรองคาดลดลง และราคาหุ้นปัจจุบันไม่แพง ซื้อขายด้วย PBV ปี FY2566 ที่ 2.1 เท่าต่ำกว่าค่าเฉลี่ยของกลุ่มการเงินที่ 3.1 เท่า และ ROE ปี FY2566 คาดอยู่ที่ 21.4% สูงกว่าค่าเฉลี่ยของกลุ่มที่ 18%
รายงานตัวเลขเศรษฐกิจ
วันอังคาร ติดตาม ตัวเลขผลผลิตภาคอุตสาหกรรมของเยอรมันเดือน ม.ค. คาด +0.5% MoM ตัวเลขดุลการค้าเดือน ม.ค. ของสหรัฐฯ คาดขาดดุล -US$87bn และตัวเลข Wholesale inventories ของสหรัฐฯ เดือน ม.ค. คาด +0.8% MoM
วันพุธ ติดตาม ตัวเลข HL Inflation ของจีนเดือน ก.พ. คาด +0.3% MoM และ +0.8% YoY ตัวเลข PPI เดือน ก.พ. คาด +8.7% YoY ตัวเลข JOLTs Job Openings ของสหรัฐฯ เดือน ก.พ. คาด 10.925 ล้านตำแหน่ง (ทรงตัว MoM)
วันพฤหัสฯ ติดตาม ตัวเลข PPI ของญี่ปุ่น เดือน ก.พ. คาด +8.7% YoY การประชุมของธนาคารกลางยุโรป คาดคงอัตราดอกเบี้ยนโยบายที่ 0% ตัวเลขประมาณการทางเศรษฐกิจของ ECB ซึ่งคาดว่าจะมีการประเมินผลกระทบจากสงครามรัสเซีย-ยูเครนด้วย ตัวเลข HL Inflation ของสหรัฐฯ เดือน ก.พ. คาด +0.8% MoM และ +7.9% YoY ตัวเลข Core Inflation ของสหรัฐฯ เดือน ก.พ. คาด +0.7% MoM และ +6.4% YoY ตัวเลข Initial Jobless Claim รายสัปดาห์คาด +2.16 แสนคน
วันศุกร์ ติดตาม ตัวเลข Loan growth ของจีนเดือน ก.พ. คาด +11.4% YoY ตัวเลข Money supply (M2) ของจีนเดือน ก.พ. คาด +9.7% YoY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp